钦定古今图书集成/历象汇编/庶征典/第160卷 > 《管窥辑要》 > 《咸阳获宝符赋》阙名
## 钦定古今图书集成/历象汇编/庶征典/第160卷 > 《管窥辑要》 > 《咸阳获宝符赋》阙名

“君生人者在乎宝位，守宝位者在乎灵符。镇四海而
攸重，临万方而作孚。”时或遘迍，暂沦精于甸邑；道将
昭泰，旋应德于皇衢。日者凶师犯顺，贼臣附进，随黄
钺以外迁，与翠华而西幸。苟遇运之云否，将随时而
匿影。忽颖脱于金绳，遂沈埋于土梗。既而寇尽天府，
驾旋京师，衣冠再朝于紫殿，文物重布于丹墀。圣上
愍兹符之阙遗，恒寤寐以求之。结精诚而仰望，契幽
昧以思惟。皇心退修，已闻其政；神器大集，又叶于期。
其形欲“呈，其气先觌。何五色之可爱，与三光而相射。
光凝渭滨之苑，宜玉树之青青；媚贯王都之川，状银
河之奕奕。载求载索，甸人斯获。捧之而片月下来，怀
处而长虹上格。临宸扆，同舜德之文”；明照阶墀，叶《尧
心》之光宅。玉纽惟旧，芝埿尚新。螭文外发，鸟篆中神。
题为天子之宝，实抚远方之人。彼之近县，俯接城
我唐既斩虏将于桥上，汉氏亦拜单于于渭滨。不然
者，曷不呈于异境，而见于他辰者也。当其大君出令，
布蛮夷之政，匪我无以重其成命；远人底宁，执玉帛
于庭，匪我无以阐其威灵。足知宝符之复，光我昭代。
大唐虽旧邦，其命维再，颂声作于外，喜气溢于内。藏
之王府，将神鼎以俱崇；列彼帝庭，与宝圭而相对。盛
矣哉我唐之景祚。信三皇之作配。